 ສານ​ອາ​ຊະຍາ​ກຳ​ສາກົນ ເລີ້ມດຳເນີນຄະດີ ປະທານາທິບໍດີຂອງ​ເຄັນ​ຢາ 
ທ່ານ Kenyatta ຖືກຟ້ອງຮ້ອງ ​ໃນ​ຂໍ້​ຫາກໍ່ອາ​ຊະ​ຍາ​ກຳ​ ຕໍ່​ມວນ​ມະນຸດ 5 ກະ​ໂທ​ງ ຍ້ອນໄດ້ຊ່ວຍຈັດ​ແຈງ​​ ໃຫ້​ມີ​ການ​ກໍ່ຄວາມ​ຮຸນ​ແຮງ​ ຫລັງການເລືອກຕັ້ງ ໃນ​ປີ 2008.
ປະທານາທິບໍດີເຄັນຢາ ທ່ານ Uhuru Kenyatta ເປັນຜູ້ນຳທີ່ຍັງ ຢູ່ໃນຕຳແໜ່ງ ຄົນທຳອິດ ທີ່ໄດ້ໄປປາກົດໂຕຢູ່ຕໍ່ໜ້າ ສານອາຊະ ຍາກຳສາກົນ ໃນນະຄອນ Hague ທ່ານ Kenyatta ໄດ້ໄປມີໜ້າ ຢູ່ໃນຫ້ອງສານ ໃນວັນພຸດມື້ນີ້ເພື່ອ ຮັບຟັງການພິຈາລະນາ ຂັ້ນສະຖານະພາບ ກ່ຽວກັບຄະດີຟ້ອງ ຮ້ອງທ່ານ ໃນຂໍ້ກ່າວຫາ 5 ກະໂທງ ຂອງອາຊະຍາກຳຕໍ່ມວນ ມະນຸດ ສຳຫລັບການຊ່ວຍຈັດແຈງ ໃຫ້ມີການກໍ່ຄວາມຮຸນແຮງ ທີ່ ພາໃຫ້ມີການເສຍຊີວິດ ຫຼັງຈາກການເລືອກຕັ້ງ ໃນປີ 2008 ຊຶ່ງ ທ່ານກ່າວວ່າ ທ່ານບໍ່ມີຄວາມຜິດເລີຍ ບັນດາໄອຍະການສານ ໄດ້ຈົ່ມວ່າໃນວັນອັງຄານວານນີ້ ວ່າລັດຖະ ບານເຄັນຢາ ໄດ້ກີດກັ້ນບໍ່ໃຫ້ກວດສອບເອກະສານສຳຄັນຕ່າງໆ ລັດຖະມົນຕີກະຊວງຍຸດຕິທຳເຄັນຢາ ທ່ານ Githu Muigai ໄດ້ຕອບໂຕ້ວ່າ ລັດຖະບານເຮັດດີທີ່ສຸດແລ້ວ ແລະວ່າ ຄວາມຕ້ອງການຕ່າງໆ ຂອງ ຄະນະໄອຍະການນັ້ນ ແມ່ນບາງເທື່ອກໍຍາກທີ່ຈະສະໜອງໃຫ້ໄດ້ ທ່ານ Kenyatta ໄດ້ມອບອຳນາດປົກຄອງປະເທດ ໃຫ້ແກ່ ຮອງປະທານາທິບໍດີ ທ່ານ William Ruto ເປັນການຊົ່ວຄາວ ໃນຂະນະທີ່ທ່ານບໍ່ຢູ່ໃນປະເທດນັ້ນ